'Oprostite zbog bahate izjave, zamijenit ću Audija za Škodu'

Željko Jovanović ispričao se građanima zbog bahate izjave. Rekao je kako je već pokrenuo postupak da se Audiji zamjene duplo jeftinijim Škodama ili Passatima

<p>Ministar znanosti, obrazovanja i sporta <b>Željko Jovanović</b> održao je konferenciju za novinare na kojoj se <b>ispričao građanima zbog bahate izjave</b>. Kaže da su jučer svi imali priliku vidjeti koliko je bio iznenađen. </p><p>- Svi novinari su vidjeli da sam bio <b>iskreno zatečen</b> pitanjem koje sam dobio tijekom pressice koja je bila posvećena udžbenicima. Ticalo se karakteristika automobila koje sam ja prvi puta čuo. Svi koji ste gledali snimke vidjeli ste da ne glumim nego da sam iznenađen. <b>Gotovo sam pomislio da me novinar želi isprovocirati brojkama koje su nemoguće </b>- rekao je ponizno ministar obrazovanja Željko Jovanović. </p><p>- Zato je moja prva reakcija bila takva, obzirom na moj temperament, nepotrebna i nepromišljena pa sam opet postao <b>glavni negativac izjavom o kočiji</b>. Ispričavam se svim građanima koje je moja izjava iziritirala jer sam duboko svjestan i broja nezaposlenih i svih socijalnih problema koje građani danas u Hrvatskoj imaju - dodao je.</p><p>Ponovio je kako je sve vodio Ured za javnu nabavu. Tvrdi kako je izabrana najjeftinija ponuda. Nakon što ga je novinar 'izrešetao', dao mu je priliku da napravi određene korake koji će pokazati da<b> nije bahat ni socijalno neosjetljiv.</b></p><p>Danas se zahvaljuje novinaru koji mu je ukazao na iznos jer je zaista neprihvatljivo da ministar vozi auto od <b>640.000 kuna. </b></p><p>- Zato iako nije moja nadležnost nego moje mišljenje. Razgovarao sam s gospodinom Jankovićem koji vodi javnu nabavu. Budući da auti nisu isporučeni sve ću napraviti da se ta vozila zamjene duplo jeftinijim. Ministar se i dalje može voziti u Passatu ili Škodi - rekao je i dodao kako njima ne treba da dođemo na posao jer tako možemo i tramvajem i biciklom. Auti im trebaju da obavljaju ministarske dužnosti. Za to im je sasvim dovoljan auto od 350.000 kuna.</p><p><span style="background-color: rgb(255, 255, 255);">- Već sam razgovarao s nekim kolegama ministrima i dobio njihovu podršku - rekao je. Na kraju je ipak napravio <b>gaf</b>:</span><br/></p><p>- <b>Nadam se da će moj primjer pokazati da nismo bahati da nismo socijalno osjetljivi</b> - rekao je ministar, a mi se nadamo da je mislio drugačije.<br/></p><p><b><i>>>> Više pogledajte u video snimkama</i></b></p>